วันที่ 7 มี.ค.62 ให้อาหารกระรอกบนต้นไม้ เผลอโดนมันข่วนแขนเป็นรอยแดงๆ แป๊ปเดียวก็หายไป ไม่ถลอก เลือดไม่ออก 3-4 วันนี้ไปดูที่เดิม หากระรอกตัวนั้นไม่เจอแล้วค่ะ ประวัติการฉีด เคยฉีดแบบ ป้องกันล่วงหน้า 3 เข็ม เข้าผิวหนัง สิ้นสุด 25 มิ.ย.61 หลังจากนั้นเป็นอาสาจับสุนัขฉีดยาในชุมชน โดนข่วนบ่อยและฉีดกระตุ้นทุกครั้ง ที่เคยฉีดกระตุ้นไป ส.ค.61(1เข็ม) ก.ย.61(1เข็ม) ต.ค.61(2เข็ม) พ.ย.61(3 เข็ม) ทั้งหมดนับแค่ฉีดกระตุ้น ก็ฉีดไป 7 เข็มแล้วค่ะ แต่ละครั้งเข้ากล้ามเนื้อบ้างเข้าผิวหนังบ้าง โดยเข็มสุดท้ายที่ฉีดกระตุ้นไปคือ 29 พ.ย.61 ค่ะ ตอนนี้เลิกเป็นอาสาจับสุนัขแล้ว แต่บังเอิญมาโดนกระรอกข่วนเข้าค่ะ // คำถามนะคะ จากที่กระตุ้นไปล่าสุด 29 พ.ย.มาถึงวันที่โดนกระรอกข่วน 7 มี.ค ภูมิยังมีสูงพอป้องกันโรคหรือไม่ ต้องไปฉีดเพิ่มหรือไม่? และถ้าตอนนี้ภูมิคุ้มกันยังมีพออยู่ หลังจากนี้โดนสัตว์ข่วน ไปอีกกี่เดือน จึงไม่ต้องฉีดกระตุ้นอีก?
สวัสดีค่ะ หากเคยฉีดวัคซีนป้องกันพิษสุนัขแบบป้องกันล่วงหน้าครบแล้ว 3 เข็ม เมื่อ มิ.ย.61 และได้ฉีดกระตุ้นไปเมื่อ ส.ค., ก.ย.,ต.ค.และ พ.ย.61 ลักษณะการฉีดที่ผ่านมา จะไปกระตุ้นให้ร่างกายมีภูมิคุ้มกันต่อเชื้อพิษสุนัขบ้าไปได้นานได้นานเป็นปี ดังนั้น เมื่อโดนกระรอกข่วนในวันที่ 7 มี.ค.62 จึงยังไม่จำเป็นต้องไปฉีดวัคซีนเพิ่มอีกค่ะ และหลังจากที่ฉีดเข็มสุดท้ายไปประมาณ 1 ปี หากได้ไปโดนสัตว์กัดหรือข่วนอีก ก็ไม่จำเป็นต้องไปฉีดวัคซีนกระตุ้นอีกค่ะ